CELEX: 31995R2564
Language: lt
Date: 1995-10-27 00:00:00
Title: 1995 m. spalio 27 d. Komisijos reglamentas (EB) Nr. 2564/95 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31995R2564

Oficialusis leidinys L 262 , 01/11/1995 p. 0025 - 0026

		Komisijos Reglamentas (EB) Nr. 2564/951995 m. spalio 27 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 1739/95 [2], ypač į jo 9 straipsnį,kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu;kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas, ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis;kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus remiantis 3 skiltyje išdėstytais paaiškinimais;kadangi pripažįstama, kad informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šiame reglamente nustatytų teisių, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatas ir toliau gali ja remtis trijų mėnesių laikotarpiu;kadangi šiame reglamente numatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę,PRIĖMĖ ŠĮ REGLAMENTĄ:1 straipsnisPrekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje.2 straipsnisŠio dokumento priedo lentelės produkto Nr. 2 klasifikavimas neturi jokios įtakos Tarybos reglamento (EB) Nr. 1556/95 [4] taikymui.3 straipsnisInformacija apie privalomus tarifus, kurią suteikė valstybių narių muitinės ir kuri neatitinka šiame reglamente nustatytų teisių, pagal Reglamento (EEB) Nr. 2913/92 12 straipsnio 6 dalies nuostatas ir toliau galima remtis trijų mėnesių laikotarpiu.4 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1995 m. spalio 27 d.Komisijos varduMario MontiKomisijos narys[1] OL L 256, 1987 9 7, p. 1.[2] OL L 167, 1995 7 18, p. 7.[3] OL L 302, 1992 10 19, p. 1.[4] OL L 152, 1995 7 1, p. 1.--------------------------------------------------PRIEDASPrekių aprašymas | Klasifikavimas KN kodas | Paaiškinimai |(1) | (2) | (3) |1.Mikroprocesoriaus (integroscheminių) kortelių skaitytuvas su plastikiniu arba metaliniu gaubtu, kuriame yra anga integroscheminei kortelei įkišti, skystųjų kristalų ekranas ir klaviatūra iš 10 skaitmenų klavišų, keturių funkcinių klavišų, vieno patvirtinamojo klavišo ir vieno tikslinamojo klavišo.Aparatą galima laikyti rankoje, padėti ant darbo stalo, stalo ar prekystalio, kabinti ant sienos ir pan. Jį galima naudoti autonomiškai arba kaip periferinį įtaisą apdorojant bankininkystės, verslo arba medicinos srities duomenis, valdant transporto priemonių įleidimą, tvarkant darbo laiką ir pan. prijungus įtaisą prie automatinio duomenų apdorojimo mašinos arba ne. | 84719980 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 8471, 847199 ir 84719980 formuluotes. |2.CD-ROM disko suklys, skirtas garsams, tekstams ir vaizdams atkurti, neturintis korpuso, įkišamas į centrinį kompiuterio bloką, su ausinių lizdu ir garso reguliavimo mygtuku.Šis CD-ROM disko suklys leidžia kompiuteriui daugialypės terpės aplinkoje naudoti CR-ROM (tekstų, vaizdų ir garsų atkūrimas), garso CD ir fotografijų CD. | 85219000 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 84 skirsnio 5 pastabos B punktą bei KN kodų 8521 ir 85219000 formuluotes. |3.Garso ir vaizdo atkūrimo kompiuteryje (daugialypėje terpėje) sistema, pateikiama kaip mažmeninei prekybai skirtas rinkinys, kurį sudaro tokios sudedamosios dalys:CD-ROM disko suklys su ausinių jungtimi ir garso reguliavimo mygtuku, garso korta ir garso jungiamuoju laidu, kurį galima prijungti prie CD-ROM disko suklio ir garso kortos,ir | 85219000 | Klasifikavimas nustatomas pagal Kombinuotosios nomenklatūros aiškinimo 1, 3 b ir 6 bendrųjų taisyklių nuostatas, 84 skirsnio 5 pastabos B punktą, 85 skirsnio 6 pastabą bei KN kodų 8521, 85219000, 8524, 852490 ir 85249091 formuluotes. CD-ROM disko suklys yra rinkinio pagrindas. Remiantis 85 skirsnio 6 pastaba, diskelį reikia klasifikuoti atskirai. |operacinis diskelis. | 85249091 |4.Televizijos kortelė, įkišama į automatinio duomenų apdorojimo mašiną ir leidžianti priimti televizijos programas.Šią elektroninę kortelę sudaro spausdintinė plokštelė iš įvairių integrinių grandinių ir kitų elektorinių elementų. Schemų plokštelė, kartu su tinkama programine įranga ir antena, leidžia automatinio duomenų apdorojimo mašinai automatiškai ieškoti kanalų, priimti programas ir įrašyti perduodamus vaizdus. | 85281091 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 84 skirsnio 5 pastabos B punktą bei KN kodų 8528, 852810 ir 85281091 formuluotes. |--------------------------------------------------